User:Redwanulmajid

২০২০ সালের মার্চের মাঝামাঝি সময়ে বিশ্বব্যাপী চলমান কোভিড-১৯ এর সংক্রমণ শুরু হয় বাংলাদেশে। সারাদেশে ছড়িয়ে পড়ে আতংক, বন্ধ হয়ে যায় স্কুল, কলেজসহ সকল শিক্ষা প্রতিষ্ঠান, অফিস -আদালতসহ সব ব্যাবসা প্রতিষ্ঠান। সময়ের এই কঠিন বাস্তবতায় বই পড়ার মাধ্যমে অসাম্প্রদায়িক এবং জ্ঞানভিত্তিক সমাজ বিনির্মানে পারিবারিক উদ্যোগে একটি মননশীল পাঠাগার প্রতিষ্ঠার সিদ্ধান্ত নেয়া হয়। যেখানে আগ্রহী পাঠকেরা শিক্ষাক্রমের পাশাপাশি সাহিত্য, ইতিহাস, মুক্তিযুদ্ধ, বংগবন্ধুর উপর লেখা বিভিন্ন বই পড়ার সুযোগ পাবে। দ্রুত সময়ের মধ্যে গাজীপুর শহরের ২০ নং শহীদ নিয়ামত সড়কে অবস্থিত নিজ বাড়ির একটি কক্ষে ২০২০ সালের ২৬ মার্চ মহান স্বাধীনতা দিবসের শুভক্ষণে পাঠাগারটি যাত্রা শুরু করে "প্রজন্ম -একটি মননশীল পাঠাগার" নামে। এলাকার নরনারী নির্বিশেষে সৃজনশীল সাহিত্য চর্চা, অধ্যাবসায়, জ্ঞ্যান বিজ্ঞানের উৎকর্ষ সাধন, মানবিক মূল্যবোধে জাগ্রত করা, শিক্ষার প্রসার, সামাজিক সাংস্কৃতিক আগ্রাসন ও অবক্ষয় রোধকল্পে পাঠাগার একটি অগ্রণী ভূমিকা পালন করতে সক্ষম হবে বলে সচেতন এলাকাবাসীর ধারণা। শিশুদের আগামী দিনের সুনাগরিক হিসাবে গড়ে তুলতে এ পাঠাগার সহায়ক ভূমিকা পালন করবে বলে আশা রাখি। পাঠাগার জ্ঞানের প্রদীপ জ্বেলে জ্ঞান বিস্তরণে অবিচল থাকবে নিরন্তর।